Diari Oficial de la Generalitat Valenciana


Sumari del DOGV 9584, del 27-04-2023 (2023/4171)

RESOLUCIÓ de 12 d'abril de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relativa a la inscripció en el Registre de Fundacions de la Comunitat Valenciana de noves entitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9584

Data del DOGV
:   27-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4171


Data del document
:   12-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 12 d'abril de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relativa a la inscripció en el Registre de Fundacions de la Comunitat Valenciana de noves entitats. [2023/4171]  
Per la Secretaria Autonòmica de Justícia i Administració Pública, han sigut dictades les resolucions següents:  
- Resolució de 6 de març de 2023, de la secretària autonòmica de Justícia i Administració Pública, per la qual es va acordar inscriure en el Registre de Fundacions de la Comunitat Valenciana a l'entitat denominada denominada «Fundació Nirvel, Fundació de la Comunitat Valenciana», amb el número 257A, classificant-la de caràcter social (60). El domicili de la Fundació queda establit en el polígon industrial Cotes Baixes, carrer C, número 9, d'Alcoi, 03104 (Alacant).  
Fines i activitats:  
«D'acord amb el títol II dels seus estatuts: «article 6é. Fins i activitats.  
La Fundació té per objecte els següents fins d'interés general:  
  
I. La difusió de la cultura modernista.  
II. La promoció de l'esport i la vida saludable.  
III. La millora del benestar físic i mental tant de les persones afectades per malalties neurodegeneratives com el càncer i l'Alzheimer, com dels seus acompanyants.  
IV. El foment de la innovació i l'emprenedoria en el sector cosmètic.  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
I. El desenvolupament d'activitats relacionades amb la formació i l'aprenentatge, com pot ser la col·laboració amb universitats, càtedres, centres educatius, associacions, cambres de comerç, instituts tecnològics, persones físiques i entitats, les activitats de les quals es desenvolupen en l'àmbit dels fins fundacionals.  
II. La realització d'activitats o donacions ja siga directament o a través d'organismes públics o entitats benèfiques, dirigides a cobrir les necessitats cosmètiques d'aquells que han vist minvada la seua aparença física per tractaments contra el càncer.  
III. El desenvolupament de campanyes, estudis, convenis o projectes individualment o en col·laboració amb empreses o associacions públiques o privades, orientats a millorar la salut física i mental en les persones, millorant el seu benestar, especialment d'aquelles persones i els seus acompanyants en malalties relacionades amb el càncer i l'Alzheimer. Malalties neurodegeneratives.  
IV. El patrocini i l'organització d'activitats esportives, culturals i de caràcter lúdic i educatiu per a joves i adults.  
V. L'organització de cursos, tallers, jornades o activitats de formació general, relacionats amb els fins fundacionals.  
VI. La realització d'accions i iniciatives que fomenten hàbits de vida saludable i promoguen els hàbits saludables mitjançant l'organització o col·laboració en activitats relacionades amb l'esport, l'alimentació, la cura de la imatge personal, especialment en processos de tractament contra el càncer, la salut mental dels acompanyants en les malalties neurodegeneratives, especialment l'Alzheimer, entre altres.  
  
VII. El desenvolupament, suport o impuls de projectes generadors d'innovació en el sector cosmètic.  
VIII. La creació d'espais de desenvolupament, intercanvi d'idees en relació amb la innovació i les noves tendències cosmètiques.  
IX. La col·laboració directa amb persones, associacions, institucions i organismes públics i privats, relacionats amb els fins de l'associació.  
X. L'organització, el patrocini o promoció d'exposicions encaminades a la difusió de l'art i la cultura modernista.  
XI. Qualsevol altra activitat diferent de les anteriors, que puga contribuir als fins de la Fundació.»  
Beneficiaris:  
«D'acord amb el títol II dels seus estatuts: «article 7é. Beneficiaris.  
  
Els potencials beneficiaris de la Fundació seran qualssevol persones físiques o jurídiques que es dediquen a algunes de les activitats encaminades al compliment dels fins i activitats assenyalats en l'article 6 d'aquest text, especialment:  
I. El sector de la cultura modernista.  
II. El sector d'investigació cosmètica.  
III. Els afectats per malalties neurodegeneratives, en particular el càncer i l'Alzheimer.  
IV. Els acompanyants dels afectats per les malalties incloses en el punt anterior.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de 7 de març de 2023, de la secretària autonòmica de Justícia i Administració Pública, per la qual es va acordar inscriure en el Registre de Fundacions de la Comunitat Valenciana a l'entitat denominada denominada «Fundació km Zero Hub de la Comunitat Valenciana», amb el número 661V, el caràcter de la mateixa es classifica de cooperació per al desenvolupament (03). El domicili de la Fundació queda establit en carrer General Sanmartín número 15, porta 3, de València.  
  
Fines i activitats:  
«D'acord amb el títol II dels seus estatuts: article 5é. Fins i activitats.  
La Fundació contribuirà al benefici general de la societat mitjançant la promoció, el coneixement, la investigació, el desenvolupament, l'emprenedoria i la innovació en el sector de l'alimentació, perquè siga més sostenible, saludable, justa, saborosa i resilient, a través de la difusió del coneixement.  
A més, la fundació té com a objecte generar un impacte positiu al llarg de tota la cadena de valor del sistema alimentari, que abasta des de la producció a la transformació, la comercialització, la distribució, el consum i el reaprofitament.  
Per al compliment d'aquests fins la Fundació desenvoluparà, amb caràcter enunciatiu i no exhaustiu, les activitats següents:  
a) La generació d'espais per a la connexió, debat i reflexió enfocats a un públic professional i emprenedor i a una comunitat interessada en el sector de l'alimentació.  
b) La realització de projectes que donen visibilitat a aquells casos d'èxit tant locals com nacionals i internacionals, amb especial atenció a tots aquells que aborden els principals reptes als quals s'enfronta el sistema alimentari; salut i benestar; biodiversitat i resiliència; proteïnes complementàries i digitalització.  
c) La realització d'esdeveniments i conferències que potencien el networking, el diàleg i les sinergies entre els agents de l'ecosistema, a través de la trobada entre potencials socis, cerca d'oportunitats i noves fonts d'inspiració basades en les tendències i bones pràctiques, així com conferències de cooperació amb professionals i experts en l'àmbit de l'alimentació i altres accions de formació, informació i divulgació.  
  
d) Acompanyament i mentorat de projectes innovadors en el sector agroalimentari.  
e) Organitzar jornades i tallers enfocats a un públic infantil i/o adolescent, col·laborar amb les administracions, institucions i organitzacions, amb el propòsit de fomentar en una educació més conscient i sensibilitzada quant a les necessitats, avanços i grans reptes del sector alimentari, impulsant l'esperit emprenedor a través de la innovació, la tecnologia i la gastronomia.  
f) Divulgar i donar visibilitat a les idees i reflexions sobre el futur de l'alimentació, amb especial èmfasi en temes com la traçabilitat, transparència, seguretat alimentària, regeneració, nutrició, personalització i neutralitat en carboni, entre altres, a través de l'edició de guies, treballs, estudis, publicacions i materials de promoció.  
Qualssevol altres que contribuïsquen a la consecució dels fins objecte d'aquesta fundació..»  
Beneficiaris:  
«D'acord amb el títol II dels seus estatuts: article 5é. Fins i activitats.  
1. La Fundació contribuirà al benefici general de la societat mitjançant la promoció, el coneixement, la investigació, el desenvolupament, l'emprenedoria i la innovació en el sector de l'alimentació, perquè siga més sostenible, saludable, justa, saborosa i resilient, a través de la difusió del coneixement.  
2. A més, la fundació té com a objecte generar un impacte positiu al llarg de tota la cadena de valor del sistema alimentari, que abasta des de la producció a la transformació, la comercialització, la distribució, el consum i el reaprofitament.  
3. Per al compliment d'aquests fins la Fundació desenvoluparà, amb caràcter enunciatiu i no exhaustiu, les activitats següents:  
d) La generació d'espais per a la connexió, debat i reflexió enfocats a un públic professional i emprenedor i a una comunitat interessada en el sector de l'alimentació.  
e) La realització de projectes que donen visibilitat a aquells casos d'èxit tant locals com nacionals i internacionals, amb especial atenció a tots aquells que aborden els principals reptes als quals s'enfronta el sistema alimentari; salut i benestar; biodiversitat i resiliència; proteïnes complementàries i digitalització.  
f) La realització d'esdeveniments i conferències que potencien el networking, el diàleg i les sinergies entre els agents de l'ecosistema, a través de la trobada entre potencials socis, cerca d'oportunitats i noves fonts d'inspiració basades en les tendències i bones pràctiques, així com conferències de cooperació amb professionals i experts en l'àmbit de l'alimentació i altres accions de formació, informació i divulgació.  
  
g) Acompanyament i mentorat de projectes innovadors en el sector agroalimentari.  
h) Organitzar jornades i tallers enfocats a un públic infantil i/o adolescent, col·laborar amb les administracions, institucions i organitzacions, amb el propòsit de fomentar en una educació més conscient i sensibilitzada quant a les necessitats, avanços i grans reptes del sector alimentari, impulsant l'esperit emprenedor a través de la innovació, la tecnologia i la gastronomia.  
i) Divulgar i donar visibilitat a les idees i reflexions sobre el futur de l'alimentació, amb especial èmfasi en temes com la traçabilitat, transparència, seguretat alimentària, regeneració, nutrició, personalització i neutralitat en carboni, entre altres, a través de l'edició de guies, treballs, estudis, publicacions i materials de promoció.  
10. Qualssevol altres que contribuïsquen a la consecució dels fins objecte d'aquesta fundació.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat: «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 12 d'abril de 2023.- La secretària autonòmica de Justícia i Administració Pública (p. d. c. R 02.08.2019; DOGV 8606, de 05.08.2019): Isabel Gemma Fajardo García.